Diari Oficial de la Generalitat Valenciana


Sumari del DOGV 5986, del 01-04-2009 (2009/3559)

ORDE de 17 de març de 2009, de la Conselleria d'Educació, per la qual es convoquen ajudes econòmiques per a la realització de projectes d'intervenció i integració en coordinació amb les Unitats d'Atenció i Intervenció adscrites al Pla de Prevenció de la Violència i Promoció de la Convivència en els Centres Educatius i/o amb el Servici d'Innovació i Qualitat Educativa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5986

Data del DOGV
:   01-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3559


Data del document
:   17-03-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament
    * suport econòmic
    * ajuda pública
    * violència
    * protecció de la infància
    * alumne
    * alumnat
    * delinqüència juvenil

ORDE de 17 de març de 2009, de la Conselleria d'Educació, per la qual es convoquen ajudes econòmiques per a la realització de projectes d'intervenció i integració en coordinació amb les Unitats d'Atenció i Intervenció adscrites al Pla de Prevenció de la Violència i Promoció de la Convivència en els Centres Educatius i/o amb el Servici d'Innovació i Qualitat Educativa. [2009/3559]
La Llei Orgànica 2/2006, de 3 de maig, d'Educació, establix en el títol preliminar del capítol I com a principis i fins de l'educació, d'una banda, la qualitat de l'educació per a tot l'alumnat, independentment de les seues condicions i circumstàncies, i d'un altra, que els poders públics prestaran una atenció prioritària al conjunt de factors que afavorisquen la qualitat de l'ensenyança.
En el preàmbul de l'esmentada llei s'assenyala la necessitat de col·laboració de tots els components de la comunitat educativa en la consecució d'eixe objectiu, amb un marcat èmfasi no sols en l'esforç personal, sinó també en el col·lectiu, de manera que la responsabilitat dels resultats escolars de l'alumnat no sols recaiga sobre este, sinó també sobre les seues famílies, el professorat, els centres docents, les administracions educatives i, en última instància, sobre la societat en el seu conjunt, i això com a compromís assumit, d'acord amb els objectius educatius plantejats per la Unió Europea.
D'altra banda, el Decret 39/2008 de 4 d'abril, del Consell, sobre la convivència en els centres docents no universitaris sostinguts amb fons públics i sobre els drets i deures de l'alumnat, pares, mares, tutors o tutores, professorat i personal d'administració i servicis, establix que tot l'alumnat té els mateixos drets i deures, sense més distincions que aquelles que es deriven de la seua edat i de les etapes o nivells de les ensenyances que cursen. Al mateix temps, en l'article sext, Promoció de la convivència establix com a instruments bàsics per a la consecució d'un adequat clima en el centre:
a) El Pla de Prevenció de la Violència i Promoció de la Convivència, d'ara en avant Pla PREVI, que establix mesures i facilita protocols d'actuació per a ajudar a construir l'escola de la convivència, així com a previndre i gestionar situacions de conflicte. Este pla preveu la creació de les unitats d'atenció i intervenció de les direccions territorials d'Educació, que estan dissenyades per a intervindre davant de casos greus de violència escolar i, al mateix temps, coordinar i assessorar a la comunitat educativa.
b) El Registre Central, regulat per l'Orde de 12 de setembre de 2007, de la Conselleria d'Educació.
c) El reglament de règim interior del centre, previst en l'article 12 de l'esmentat decret i el pla de convivència del centre, definit així mateix en l'article 27.
La Conselleria d'Educació ha posat en marxa múltiples iniciatives dirigides a millorar la convivència escolar i previndre l'abandó escolar prematur.
Entre altres, per Resolució de 8 de gener de 2008, de la directora general d'Avaluació, Innovació i Qualitat Educativa i de la Formació Professional, es va autoritzar un programa experimental per a la prevenció de l'abandó escolar prematur i la integració socioeducativa de l'alumnat amb necessitats específiques d'adaptació durant el curs 2007-2008. Els bons resultats obtinguts a través d'este programa, ha suposat la realització de la segona edició d'este a través de la Resolució d'1 de juliol de 2008 de la directora general d'Avaluació, Innovació i Qualitat Educativa i de la Formació Professional per la qual s'establixen criteris i el procediment d'autorització del programa experimental per a previndre i reduir l'absentisme i el fracàs escolar de l'alumnat en centres educatius de secundària durant el curs 2008-2009.
El desenrotllament d'este programa experimental, a través de la posada en pràctica de projectes concrets que pretenen millorar la convivència, minorar l'absentisme escolar i millorar les taxes d'èxit a través d'activitats de caràcter pràctic, altament motivadores necessita de la col·laboració amb ajuntaments i altres entitats socioeducatives.
Estos programes i altres accions que perseguixen els mateixos objectius, requerixen en major o menor mesura de la coordinació i la col·laboració d'esta Conselleria d'Educació amb altres administracions i entitats socioeducatives sense ànim de lucre, complementant una altra sèrie d'actuacions i mesures impulsades des de l'Observatori de la Convivència de la Comunitat Valenciana, en el marc del pla PREVI.
D'esta manera, a través de l'Orde de 15 de juliol de 2008 de la Conselleria d'Educació, es van concedir ajudes econòmiques per valor de 225.000 euros per a la realització de projectes d'intervenció i integració en coordinació amb les Unitats d'Atenció i Intervenció adscrites al Pla PREVI. Això va suposar que se subvencionaren quaranta projectes durant l'any 2008 a través de les ajudes concedides tant a ajuntaments com a entitats sense ànim de lucre.
Per això, fent ús de les atribucions que em conferix l'article 28 de la Llei 5/1983, de 30 de desembre, del Consell, i el Decret 118/2007, de 27 de juliol, (DOCV núm. 5566 de 30 de juliol), del Consell, pel qual s'aprova el Reglament Orgànic i Funcional de la Conselleria d'Educació, vista la proposta de la directora general d'Avaluació, Innovació i Qualitat Educativa i de la Formació Professional, amb data 16 de març de 2009 i de conformitat amb esta
ORDENE
Primer. Convocatòria
Es convoquen ajudes econòmiques per a la realització de projectes educatius d'intervenció i integració socioeducativa en coordinació amb les Unitats d'Atenció i Intervenció adscrites al Pla PREVI i/o amb el Servici d'Innovació i Qualitat Educativa
Segon. Bases i requisits
S'aproven les bases i els requisits per a la percepció de les citades ajudes econòmiques, que figuren en l'annex I de la present orde, així com el model de sol·licitud i de previsió econòmica per a l'any 2009 que figura com a annex II i la fitxa de manteniment de tercers que figura com a annex III.
Tercer. Finançament
1. Les ajudes econòmiques tindran com a finalitat sufragar parcialment els gastos de funcionament que genere a les entitats locals i entitats socioeducatives sense ànim de lucre participants en la present convocatòria, la realització de projectes educatius d'intervenció i integració socioeducativa en coordinació amb les Unitats d'Atenció i Intervenció adscrites al Pla PREVI i/o amb el Servici d'Innovació i Qualitat Educativa.
2. El finançament d'estes ajudes econòmiques anirà a càrrec del capítol IV, línia pressupostària T6970000 del programa 421.50 dels pressupostos de la Generalitat per a l'any 2009 per un import global màxim de 238.500 euros.
DISPOSICIONS FINALS
Primera
Es delega en la directora general d'Avaluació, Innovació i Qualitat Educativa i de la Formació Professional, la facultat de concedir estes ajudes. Se l'autoritza perquè dicte les resolucions necessàries per a l'execució d'esta orde.
Segona
Les ajudes contingudes en esta orde no necessiten de la seua notificació a la Comissió Europea, d'acord amb el que establix l'article 7.4 del Decret 147/2007, del Consell, de 7 de setembre, ja que al ser destinades a entitats públiques i per a actuacions que no suposen la realització d'activitats econòmiques, que puguen suposar falsejament de la competència en els intercanvis comercials dels estats membres, no reunixen tots els requisits per a ser considerada ajuda d'estat als efectes de l'article 87.1 del Tractat CE.
Tercera
Esta orde produirà efectes des de l'endemà de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament un recurs en reposició per part només de les entitats socioeducatives sense ànim de lucre o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició podrà interposar-se davant del conseller d'Educació, en el termini d'un mes a comptar des de l'endemà a la publicació. En este cas, només podran interposar-lo les entitats socioeducatives sense ànim de lucre. En els litigis entre les administracions públiques no cabrà interposar recurs en via administrativa, si bé es podrà fer ús del requeriment previst en l'article 44 de la Llei 29/1998.
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 17 de març de 2009
El conseller d'Educació,
ALEJANDRO FONT DE MORA TURÓN
ANNEX I
Bases per a la percepció d'ajudes econòmiques de l'exercici pressupostari 2009 per a la realització de projectes d'intervenció i integració socioeducativa en coordinació amb les Unitats d'Atenció i Intervenció adscrites al Pla PREVI i/o amb el Servici d'Innovació i Qualitat Educativa
Primera. Objecte de la convocatòria
1. Les ajudes econòmiques tenen com a finalitat sufragar parcialment els gastos de funcionament que genere, a les entitats locals i entitats socioeducatives sense ànim de lucre, la realització de projectes d'intervenció i integració socioeducativa en centres educatius sostinguts amb fons públics de la Comunitat Valenciana, en coordinació amb les Unitats d'Atenció i Intervenció adscrites al Pla PREVI en cada una de les direccions territorials d'Educació i/o amb el Servici d'Innovació i Qualitat Educativa, que tinguen com a objectius els indicats en la base següent.
2. En cap cas el finançament concedit a través d'esta convocatòria, bé individualment o bé en concurrència amb altres subvencions, serà superior al cost total de la posada en funcionament del projecte.
Segona. Objectius
La realització d'estos projectes d'intervenció i integració socioeducativa, hauran de tindre com a objectiu, com a mínim, algun dels següents:
a) Normalitzar la conducta de l'alumnat en l'entorn socioeducatiu.
b) Propiciar la maduresa de l'alumnat desenrotllant la seua competència personal, emocional i social, com a forma d'aconseguir el màxim desenrotllament personal.
c) Previndre l'absentisme i l'abandó escolar prematur.
d) Fomentar la integració socioeducativa de l'alumnat amb necessitats específiques d'adaptació donant-li suport en el seu itinerari educatiu i en la seua etapa de transició a la vida laboral.
e) Fomentar noves formes de col·laboració amb entitats locals i entitats sense ànim de lucre per a respondre a les noves necessitats educatives del nostre alumnat.
Tercera. Destinataris
1.Podran sol·licitar estes ajudes les entitats locals i les entitats socieducativas sense ànim de lucre que desenrotllen estos projectes en l'àmbit de la Comunitat Valenciana durant l'any 2009.
2. És requisit necessari que el projecte es realitze en almenys un centre docent sostingut amb fons públics que tinga autoritzades ensenyances de règim general. Per a això, haurà de ser autoritzat en cas de tractar-se d'un centre públic pel consell escolar de l'esmentat centre i si es tracta d'un centre privat concertat per la titularitat d'este. En tot cas, la realització del projecte ha de coordinar-se amb l'equip directiu de cada un dels centres en què es realitze.
Quarta. Tramitació de sol·licituds
Quan es tracte d'una entitat local, la sol·licitud serà subscrita per l'òrgan competent. En el cas d'entitats socieducativas sense ànim de lucre, subscriurà la sol·licitud aquella persona física que tinga atribuïdes estes competències segons els estatuts de l'entitat.
Quinta. Documentació necessària per a la sol·licitud d'ajudes
Les entitats locals i entitats socioeducatives sense ànim de lucre hauran de presentar en suport paper la documentació següent:
a) Sol·licitud i previsió econòmica del projecte per a l'any 2009 d'acord amb el model arreplegat en l'annex II, que conté les següents partides.
- Docència, atenció o assessorament.
- Adquisició de material bibliogràfic o programari informàtic.
- Adquisició de material fungible.
- Desplaçaments, sempre que n'estiga justificada la necessitat.
b) Certificat de l'òrgan competent de l'entitat local o entitat socioeducativa sense ànim de lucre de sol·licitud de les ajudes.
c) Descripció del projecte, en este cas a més de en suport paper en suport informàtic, ajustant-se a les següents característiques: extensió màxima de 25 pàgines, format DIN A4 i font Arial 12 o semblant a doble espai.
La descripció del projecte es regirà pel guió següent:
- Anàlisi de la situació del context en què s'emmarca el projecte.
- Justificació de la necessitat de sol·licitar-ne ajudes per al desenrotllament.
- Objectius del projecte.
- Centre o centres sostinguts amb fons públics amb què es coordina el projecte, així com el procediment de coordinació establit.
- Alumnat destinatari del projecte i, si és el cas, procediment de selecció.
- Activitats concretes a desenrotllar.
- Temporalització de les actuacions.
- Responsable/s del projecte.
- Infraestructura, recursos humans i recursos materials que s'aporten per l'entitat per al desenrotllament del projecte.
- Criteris d'avaluació del projecte.
d) Còpia de l'acta del consell escolar del centre o dels centres educatius on es va dur a terme el projecte, en la qual s'hi aprove la participació en cas de tractar-se de centres públics i declaració de la titularitat, acceptant la participació, en cas de tractar-se de centres privats concertats.
e) Declaració responsable de no estar sotmés a les prohibicions per a obtindre la condició de beneficiari, inclòs en l'apartat D de l'annex II, assenyalades en l'article 13, de la Llei 38/2003, de 17 de novembre, General de Subvencions.
f) Imprés de manteniment de tercers segons annex III.
g) Documentació acreditativa que es troben al corrent de les seues obligacions tributàries (amb l'Agència Estatal d'Administració Tributària i amb la Conselleria d'Economia, Hisenda i Ocupació) i davant de la Seguretat Social, o exempts si és el cas, per mitjà de certificació referida al moment de finalització del termini de presentació de sol·licituds en els termes establits en l'article 13.7 de la Llei 38/2003, de 17 de novembre, General de Subvencions, i els articles 22 i 23 del Reial Decret 887/2006, de 21 de juliol, pel qual s'aprova el reglament de la citada llei.
Sexta. Lloc i termini de presentació de sol·licituds
1. La sol·licitud i la documentació complementària es dirigirà a l'Àrea d'Avaluació, Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, situada en l'Avinguda Campanar, 32 de València, presentant-se segons les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. El termini de presentació de sol·licituds serà d'un mes, a comptar des de l'endemà de la data de publicació de la present orde en el Diari Oficial de la Comunitat Valenciana.
Sèptima. Coordinació amb les Unitats d'Atenció i Intervenció adscrites al Pla de Prevenció de la Violència i Promoció de la Convivència en els Centres Educatius i/o amb el Servici d'Innovació i Qualitat Educativa
1. Una vegada rebudes les sol·licituds i la documentació complementària, l'Àrea d'Avaluació, Innovació i Qualitat Educativa, com a òrgan instructor, remetrà a les diferents Unitats d'Atenció i Intervenció adscrites al Pla PREVI, segons el seu àmbit d'actuació, els projectes presentats, perquè realitzen una valoració referent a la coordinació, complementarietat i compatibilitat dels objectius dels esmentats projectes amb els objectius de les mateixes Unitats d'Atenció i Intervenció.
2. Aquells projectes implementats dins de programes experimentals aprovats per la Direcció General d'Avaluació, Innovació i Qualitat Educativa i de la Formació Professional, seran informats pel Servici d'Innovació i Qualitat Educativa, amb relació a la coordinació, complementarietat i compatibilitat dels objectius dels esmentats projectes amb els objectius dels programes en què s'implementen.
3. Les Unitats d'Atenció i Intervenció i el Servici d'Innovació i Qualitat Educativa remetran els informes a l'òrgan instructor en el termini de cinc dies des de la recepció.
4. L'òrgan instructor una vegada rebuts els esmentats informes els posarà a disposició de la comissió de valoració.
Octava. Valoració de les sol·licituds
1. Als efectes previstos en esta orde, es constituirà una única comissió que realitzarà l'estudi, valoració i proposta provisional d'assignació d'ajudes i premis a les entitats participants.
2. La comissió de valoració estarà constituïda per:
President/a: cap d'Àrea d'Avaluació, Innovació i Qualitat Educativa.
Vicepresident/a: cap del Servici d'Innovació i Qualitat Educativa.
Vocals:
- El/la inspector/a coordinador/a de les Unitats d'Atenció i Intervenció adscrites al pla PREVI de la Comunitat Valenciana.
- Un/a integrant de cada una de les Unitats d'Atenció i Intervenció adscrites a les direccions territorials designats a este efecte per la directora general d'Avaluació, Innovació i Qualitat Educativa i de la Formació Professional.
- Actuarà com a secretari/a un funcionari/a de la Direcció General d'Avaluació, Innovació i Qualitat Educativa i de la Formació Professional, designat per la titular d'este òrgan directiu.
3. La comissió de valoració tindrà facultat de resoldre tots els dubtes que sorgisquen en la interpretació de les bases, així com demanar dels interessats la informació complementària que crega oportuna.
Novena. Resolució de la convocatòria
1. El termini màxim per a resoldre la present convocatòria serà de sis mesos des de la data de finalització del termini d'entrega de les sol·licituds.
2. La Comissió de Valoració, a la vista de la documentació presentada i una vegada estudiades i valorades les sol·licituds, publicarà en els taulers d'anuncis de les direccions territorials d'Educació la llista provisional de les entitats locals o entitats socieducativas sense ànim de lucre que hagen obtingut ajudes, amb expressió de la quantitat assignada. A este efecte, es concedirà un termini de 5 dies hàbils, a comptar des de l'endemà de la publicació en els referits taulers d'anuncis, perquè les entitats participants puguen al·legar i si és el cas justificar el que estimen oportú davant de la Comissió de Valoració.
3. Una vegada estudiades les al·legacions presentades, la Comissió de Valoració elevarà proposta provisional a l'òrgan instructor, que al seu torn elevarà proposta definitiva a la Direcció General d'Avaluació, Innovació i Qualitat Educativa i de la Formació Professional que resoldrà per delegació del conseller d'Educació, per a la publicació en el Diari Oficial de la Comunitat Valenciana.
Deu. Modificació de la resolució de concessió
Tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la resolució de concessió, en els termes establits en la normativa reguladora a este efecte. En este supòsit, es detraurà del total concedit l'excés sobre el cost de l'activitat, d'acord amb el que establix l'article 19. 3 i 4 de la Llei 38/2003, de 17 de novembre, General de Subvencions.
Onze. Obligacions dels beneficiaris de les ajudes
1. Els beneficiaris de les ajudes es comprometen a:
a) Realitzar les activitats planificades.
b) Assignar l'import de l'ajuda rebuda per als gastos que generen les activitats realitzades en el 2009.
c) Elaborar una memòria final de les activitats realitzades. Esta memòria tindrà les següents característiques: extensió màxima de 10 pàgines, format DIN A4 i font Arial 12 o semblant a doble espai en suport paper i informàtic. El termini de presentació d'esta memòria conclourà el 30 de novembre de 2009 i haurà de ser remesa a la Direcció General d'Avaluació, Innovació i Qualitat Educativa i de la Formació Professional. Es realitzarà atenent al guió següent:
- Objectius aconseguits
- Activitats realitzades
- Avaluació de les activitats realitzades
- Conclusions i propostes de millora.
- Informe de valoració del consell escolar del centre, oït el claustre.
d) Les entitats participants estaran subjectes a aquelles obligacions que els articles 14 i 18.4 de la Llei 38/2003, de 17 de novembre, General de Subvencions, n'establix per als beneficiaris.
2. L'incompliment d'estes obligacions donarà lloc a l'exigència de responsabilitats o sancions que corresponguen, d'acord amb el que establix el títol IV «infraccions i sancions administratives en matèria de subvencions» de la Llei 38/2003, de 17 de novembre, General de Subvencions.
Dotze. Percepció i justificació de les ajudes
1. Les entitats participants percebran l'ajuda atorgada, després de la justificació del compliment de la finalitat per a la qual es va concedir.
Per a això, remetran a la Direcció General d'Avaluació, Innovació i Qualitat Educativa i de la Formació Professional, la documentació següent:
a) Compte justificatiu, en el qual s'haurà d'incloure amb la responsabilitat del declarant:
- Desglossament de cada un dels gastos incorreguts i l'import.
- Els justificants de gasto o qualsevol altre document amb validesa jurídica que permeten acreditar el compliment de l'objecte de la subvenció. Els gastos s'acreditaran per mitjà de factures originals o fotocòpies compulsades que hagen sigut pagats amb anterioritat a la finalització del període de justificació (13 de novembre de 2009).
b) Quan el projecte haja sigut finançat a més de amb les ajudes, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons al projecte subvencionat.
2. Els documents justificatius a què fa referència esta base, es podran presentar per mitjà de qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
El termini de presentació de la justificació requerida conclourà el 13 de novembre de 2009.
Tretze. Reintegrament de subvencions
Procedirà declarar la invalidesa de la resolució de concessió i el reintegrament de les quantitats percebudes per les entitats participants i l'exigència de l'interés de demora des del moment de pagament de les ajudes, en els casos que establixen els articles 36 i 37 de la Llei 38/2003, de 17 de novembre, General de Subvencions.